Hlina, Alojz, poslanec NR SR (2015-03-13):
Vážená pani predsedajúca, vážený pán minister, vážené kolegyne, kolegovia, a naozaj by som poprosil, aby ste neklamali, ministri, naozaj sa to nehodí, lebo sú veci, ktoré sú nejaké, že vec názoru, a potom je vec toho, že je dokázateľná. Pán minister Pavlis tu dokázateľne klamal, tu stál a klamal. Bolo by dobré, keby sme prípadne z úcty k tomuto miestu si v tom spravili poriadok. Prosím vás, k tomuto návrhu zákona, ja som včera vedome pustil pána Bublavého, lebo som bol zvedavý na tú oslavnú ódu, a presne zaznela, presne tak. A ono je to už podľa mňa nakopírované a tam sa to možno skráti pre potreby toho, že kde sa to bude prednášať. Presne tak to dopadne, oslavná óda už je napísaná víťazného ťaženia, že čo SMER zabezpečil. Minimálny dôchodok, dovoľte uviesť, že ja sa s týmto návrhom, samozrejme, stotožňujem, dávam miernu výčitku kolegom z našej strany, že to mali dávno urobiť, a keby to bolo na mne, tak je to dávno urobené, to je celé. To je celé, čo k tomu treba povedať. A teraz len v krátkosti poviem, že len aby ste zase nekúpili mačku vo vreci. Znova si to, prosím vás, že keď budú vám tie oslavné ódy rozprávať, keď sa bude tlieskať, Nikodým bude spievať, keď pôjde veľká obrazovka, všetka inštalácia taká, aká má byť, tak prosím vás trošku kritického myslenia, že o čo vlastne ide. Ak vám zvýšili, ak sa teraz zvýši, nazve sa to, lebo aj to je dôležité; ináč treba uznať, že viete, tam je filozofia v tom, že to nazvať, čiže ste to nazvali, to praktické vyjadrenie zase nebude až také, že by sa z toho človek zbláznil, hej, to sa týka niektorých ľudí a v nejakej sume, ktorá pomôže a poteší, a však s tým sa kalkuluje, to je v poriadku, to vám treba uznať k dobru, že ste dali. Ale treba aj povedať, že neberte popadané kosti zo stola, a to chcem ľuďom povedať, že neberte popadané kosti zo stola, že tu sa hoduje, tu sa mliaska tak, že už sa ani nehanbia, sem-tam spadne niečo zo stola, vy sa po to zohnete, lebo nemáte inú možnosť, lebo ste hladní, a oni vám ešte hovoria, ale poďakuj, poďakuj! Nerobte to! Vážení, naše dôchodky pre našich dôchodcov mohli byť dávno vyššie, dávno, aj teraz môžu byť dávno vyššie, a treba si aj povedať jednu vec, ak je priemerný dôchodok v tejto krajine 400 euro, vážení dôchodcovia, z tých 400 euro 80 euro posielate do štátu naspäť, 80 euro z tých 400 euro posielate naspäť vo forme DPH. To je proste, to je, to si len myslíte, že je dôchodok, to nie je dôchodok, to je vlastne prepožičaná suma, ktorá vám príde cez poštu, štát vám ju prepožičal a vy ju vrátite naspäť do štátu. Čiže keď si niekto počíta tie dôchodky, odpočítajte si kľudne DPH. A keby bol tento; a potom, samozrejme, s tým gazdujú a to, ako s tým gazdujú, sme mali svedectvo aj tuná v predchádzajúcom vystúpení pána ministra Pavlisa. Potom s tým gazdujú, ako gazdujú. Vážení občania, tých 20 % DPH, tých 80 euro z toho priemerného dôchodku nemusí byť, ja vám to skúsim načítať, aby ste nebrali popadané kosti zo stola a už vôbec sa neklaňajte, neklaňajte sa, neďakujte, nebozkávajte ruky, nohy a nevzývajte SMER, že vás zachránil, to vôbec nie je tak. My sme, myslím, že jedna alebo dve krajiny má rovnakú daň za DPH za potraviny, ako máme my, a všetci ostatní majú nižšiu, všetci ostatní v Európe, hovorme stále o dvadsaťsedmičke v Európe, všetci ostatní majú nižšiu. Ja som tu predkladal návrh, že aspoň na základné potraviny dajte DPH 10 %, aspoň, nič, a možno pred voľbami, neviem. No bodaj by aspoň. Viete, toto je jeden parameter, ktorý z tých 80 euro, ktoré vám prepožičal štát cez poštu a ich vrátite, tak z tých 80 euro, keď budú trošku slušní, hrať s vami slušnú hru, nebudú od vás chcieť, aby ste im ďakovali za popadané kosti, tak upravia tento parameter. To znamená DPH na základné potraviny, a to sa vám ukáže niekde na úrovni 20, možno 30 euro, lebo tí dôchodcovia si nekupujú tablety, možno vnúčikovi chudákovi cez úžerníka Buriana, hej, a potom sa nevedia z toho spamätať. Tie peniaze, ktoré sú, sú na 80 koľko percent sú investované do základnej spotreby, do základných potravín. Takže keby sme jednoducho počítali, 20 – 30 euro vám zostane doma, a zostane, v tomto prípade zostane, pri potravinách zostane, lebo to nie je z 20 na 19, čo sa neobjaví, ale z 20 na 10. Vám garantujem, že ešte aký-taký trhový priestor v potravinách funguje, tá zmena sa tam objaví. Čiže toto by bolo korektné, keby prišli, ale neprídu. Viete, prečo neprídu? Lebo to, čo vám prepožičali tú DPH, ktorá vám príde poštou, ktorú vy im pošlete, oni potrebujú rozgazdovať. Tú daj Ferovi, Janovi, Mišovi, ešte Jano volal, na toho ste zabudli. To by ste neverili, že kde všade oni musia poposielať peniaze, čiže oni vám nepovedia, že vám znížia DPH, nepovedia vám, im to vyhovuje, ale budú hovoriť, že zlá opozícia a neviem čo, to vám nepovedia. Budú vám hádzať to, čo tu bolo minule, jednoeurový nárast dôchodku, ale klaňajte sa, bozkávajte ruky, nohy, klaňajte sa! To je jedna vec, kde by ste kľudne už na šupu, po prijatí do mesiaca 20 – 30 eur by ste mali doma. Do roka je to koľko? 300 – 360 euro by bol ročný nárast. A keby som počítal, že tu niekto hrá s vami korektne, keby neboli urobili SkyToll, kde je, 100 mil. ide chlapcom, ja už neviem, čo s tými peniazmi robia inak. Ináč, keby bol niekto poriadny národohospodár, prípadne pán Kažimír je podľa mňa, tak čo je lepšie, dať 100 miliónov medzi dôchodcov, alebo dať 100 miliónov chlapcom z J&T, pre republiku? Dať 100 miliónov medzi dôchodcov vo forme dôchodkov je pre republiku rádovo lepšie, lebo tí ľudia nakúpia potraviny, proste to vrátia do obehu späť. Chlapci z J&T si kúpia..., čo si kúpia? Ja už ani neviem čo, viete, bohvie, čo si kde kúpia, my z toho nič nemáme, z toho štát nič nemá, že dá chlapcom z J&T, čiže je len SkyToll, len R1, to máte ďalších 100 miliónov. My máme milión, už sme na milióne starobných dôchodkov, sa to ľahko počíta, pán minister. Keby ste nedali chlapcom z J&T a spol. 100 miliónov, ja neviem, čo s nimi robia, ale dali by ste ich miliónu dôchodcov, to znamená, to je 100 euro, dobre počítam, 100 euro na jedného, to je dosť, samozrejme, za kalendárny rok, rozdelené, to možno na úrovni 8 euro by bol nárast len za SkyToll. R1, chcete R1. Prosím vás, v Alpách, v Alpách, kde majú mostné previsy, tunely, neviem čo, nestavajú tak draho ako na rovine pri Nitre. Ak chcete niekde postaviť, to je fantázia, to len vysypete, dáte asfalt, kým vám zoschne, môžete ísť na tri čiary a ide to. Ale cena za to je proste taká istá, ak nie vyššia ako v Alpách. A my ideme ináč urobiť to, ešte poviem, taký že vzorový meter diaľnice, budeme ho stavať na Námestí SNP, my postavíme, aby si ľudia vedeli predstaviť, že čo tí ľudia sú schopní. Vzorový meter diaľnice pri jednoduchom teréne znamená podložie, znamená nejakú fóliu, potom jeden typ betónu a potom typ asfaltu. A presne vydokumentujeme, že koľko vyjde štandardný meter diaľnice, aby si ľudia vedeli predstaviť, za čo vám oni predávajú meter diaľnice, meter tunela a ešte, ešte, prosím vás, majú v sebe tú drzosť, že si ich nazvú po mene svojej ženy, ja normálne žasnem, to je, Severná Kórea je šuviks, ešte tá arogancia ide do toho, že po mojej žene nazvite ten tunel – Daniela, ja normálne žasnem, to je do plaču a to tu je, vy sa nehanbíte ani trošku. Čiže, vážení, SkyToll, R1, teraz bratislavský obchvat, tam bude vývar, tam bude vata minimálne sto, minimálne sto a čo ďalšie. Takto keby sme to nazbierali, nechcem zdržiavať, vy nazbierate niekde na úrovni 500 euro pre každého starobného dôchodcu, pán minister. Naši dôchodcovia mohli mať, môžu mať, keby mali slušných zastupiteľov, keby mali slušných politikov, tak môžu mať o 200 až 300 euro vyššie dôchodky mesačne, vám garantujem. Lebo ako dobrý národohospodár povie, ja dám radšej dôchodcom, ktorí to vrátia do systému, vrátia to do systému v nákupoch, oni to vrátia do systému, ako to dám chlapcom z J&T, z toho štát nič nemá, z čoho štát nič nemá. Takže neberte, nebozkávajte ruky, nohy, netlieskajte, neďakujte, neponižujte sa, že vám spadli kosti zo stola, vôbec nie. V tejto krajine keby hrali s vami slušnú hru, o 200 až 300 euro dôchodky starobné mohli byť bez problémov vyššie. Samozrejme, chlapci by dostali o niečo menej, a to asi, zdá sa, že už je neskoro. Nie je neskoro, nikdy nie je neskoro, len bude to bolieť, bude tu piskot, budú tu škrípať zuby, to len bude cirkus, čo, to sa bude vyvolávať. Nevzdávajme sa, ja by som doporučoval nevzdávať sa toho a priblížiť sa k tomu, neberte kosti zo stola popadané, poďme hovoriť o tom, ako zvýšiť starobné dôchodky o 200 až 300 euro za mesiac, za tú cenu, že chlapci dostanú o tie peniaze menej.